
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2138 

1 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αξιολόγηση μετόχων με ειδική συμμετοχή. 1 

Κριτήρια καταλληλότητας των προσώπων που δι¬ 
ευθύνουν τις δραστηριότητες ΑΕΠΕΥ, ΑΕΕΔ, ΑΕ- 

ΔΑΚ, ΑΕΕΧ και ΑΕΕΑΠ. 2 

Εγγραφή συνδεδεμένων αντιπροσώπων σε μη¬ 
τρώο. 3 

Εξαιρέσεις από τις υποχρεώσεις συναλλακτικής δι¬ 
αφάνειας. 4 

Υποχρεώσεις γνωστοποίησης συναλλαγών και κα- 

ταχώρησης στοιχείων. 5 

Προϋποθέσεις χορήγησης άδειας λειτουργίας οργα¬ 
νωμένης αγοράς. 6 

Βιβλία και στοιχεία ΑΕΕΔ. 7 


ΑΠΟΦΑΣΕΙ Σ 

(ΐ) 

Αξιολόγηση μετόχων με ειδική συμμετοχή. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 3/452/1.11.2007) 

Λαμβάνοντας υπόψη: 

1. Την παράγραφο 7 του άρθρου 16 και την παρά¬ 
γραφο 6 του άρθρου 37 του ν. 3606/2007 «Αγορές 
χρηματοπιστωτικών μέσων και άλλες διατάξεις» (ΦΕΚ 
Α7195/17.08.2007). 

2. Το τελευταίο εδάφιο της παραγράφου 6 του άρθρου 
6 του ν. 3283/2004 «Ανώνυμες εταιρείες διαχείρισης 
αμοιβαίων κεφαλαίων, οργανισμοί συλλογικών επεν¬ 
δύσεων σε κινητές αξίες, αμοιβαία κεφάλαια και άλλες 
διατάξεις» (ΦΕΚ Α'/210/2.11.2004). 

3. Το άρθρο 10 της Οδηγίας 2004/39/ΕΚ του Ευρωπα¬ 
ϊκού Κοινοβουλίου και του Συμβουλίου «Για τις αγορές 
χρηματοπιστωτικών μέσων, για την τροποποίηση των 
οδηγιών 85/611/ΕΟΚ και 93/6/ΕΟΚ του Συμβουλίου και 
της οδηγίας 2000/12/ΕΚ του Ευρωπαϊκού Κοινοβουλίου 
και του Συμβουλίου και για την κατάργηση της οδηγίας 
93/22/ΕΟΚ του Συμβουλίου» της 21ης Απριλίου 2004 (Ι_ 
145/30.4.2004). 


4. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α798/22.4.2005), αποφασίζει ομόφωνα: 

Αρθρο 1 

Αντικείμενο και πεδίο εφαρμογής 

1. Η απόφαση αυτή έχει σκοπό την ενσωμάτωση των 
άρθρων 10α και 10β της οδηγίας 2004/39/ΕΚ του Ευρω¬ 
παϊκού Κοινοβουλίου και του Συμβουλίου «για τις αγορές 
χρηματοπιστωτικών μέσων, για την τροποποίηση των 
οδηγιών 85/611/ΕΟΚ και 93/6/ΕΟΚ του Συμβουλίου και 
της οδηγίας 2000/12/ΕΚ του Ευρωπαϊκού Κοινοβουλίου 
και του Συμβουλίου και για την κατάργηση της οδηγί¬ 
ας 93/22/ΕΟΚ του Συμβουλίου», όπως προστέθηκαν με 
το άρθρο 3 της οδηγίας 2007/44/ΕΚ του Ευρωπαϊκού 
Κοινοβουλίου και του Συμβουλίου «για την τροποποίηση 
της οδηγίας 92/49/ΕΟΚ του Συμβουλίου και των οδηγι¬ 
ών 2002/83/ΕΚ, 2004/39/ΕΚ, 2005/68/ΕΚ και 2006/48/ΕΚ 
σχετικά με τους διαδικαστικούς κανόνες και τα κριτή¬ 
ρια αξιολόγησης για την προληπτική αξιολόγηση της 
απόκτησης και της αύξησης συμμετοχής στο μετοχικό 
κεφάλαιο οντοτήτων του χρηματοπιστωτικού τομέα». 

2. Η απόφαση αυτή εφαρμόζεται στις Ανώνυμες Εται¬ 
ρείες Παροχής Επενδυτικών Υπηρεσιών, που λειτουργούν 
σύμφωνα με το άρθρο 9 του ν. 3606/2007, στις Ανώνυμες 
Εταιρείες Επενδυτικής Διαμεσολάβησης, που λειτουρ¬ 
γούν σύμφωνα με το άρθρο 36 του ν. 3606/2007 και στις 
Ανώνυμες Εταιρείες Διαχείρισης Αμοιβαίων Κεφαλαίων, 
που λειτουργούν σύμφωνα με την παράγραφο 2 του 
άρθρου 4 του ν. 3283/2004 (από κοινού η: «Εταιρία»). 

Αρθρο 2 

Περίοδος αξιολόγησης 

1. Η Επιτροπή Κεφαλαιαγοράς επιβεβαιώνει εγγρά- 
φως στο πρόσωπο που προτίθεται να αποκτήσει ειδική 
συμμετοχή σε Εταιρεία, άμεσα και σε κάθε περίπτωση 
εντός δύο εργάσιμων ημερών από τη λήψη της γνω¬ 
στοποίησης που προβλέπεται στην παράγραφο 3 του 
άρθρου 16 του ν. 3606/2007, καθώς και σε περίπτωση 
μεταγενέστερης παραλαβής των πληροφοριών της πα¬ 
ραγράφου 2, ότι παρέλαβε τη γνωστοποίηση του. 

2 Η Επιτροπή Κεφαλαιαγοράς διενεργεί την αξιολόγη¬ 
ση εντός εξήντα εργασίμων ημερών (περίοδος αξιολό¬ 
γησης), από την ημερομηνία της γραπτής επιβεβαίωσης 

της παραλαβής της γνωστοποίησης, υπό την προϋπόθε¬ 
ση ότι έχει υποβληθεί το σύνολο των δικαιολογητικών 
που απαριθμούνται στο Παράρτημα. 

3. Η ημερομηνία λήξης της περιόδου αξιολόγησης 
γνωστοποιείται στο πρόσωπο που προτίθεται να απο¬ 
κτήσει ειδική συμμετοχή κατά την επιβεβαίωση της 
παραλαβής. 

4. Με την ολοκλήρωση της αξιολόγησης, η Επιτροπή 
Κεφαλαιαγοράς, εάν αποφασίσει να αντιταχθεί στην 
προτεινόμενη απόκτηση συμμετοχής, ενημερώνει εγ- 
γράφως το πρόσωπο που προτίθεται να αποκτήσει ει¬ 
δική συμμετοχή, εντός δύο εργασίμων ημερών από τη 
λήψη της σχετικής απόφασης και εντός της περιόδου 
αξιολόγησης, εκθέτοντας τους λόγους της απόφασης 
αυτής. Το αιτιολογικό της απόφασης μπορεί να δη¬ 
μοσιοποιείται κατόπιν αιτήματος του προσώπου που 
προτίθεται να αποκτήσει ειδική συμμετοχή. 

5. Εάν η Επιτροπή Κεφαλαιαγοράς δεν αντιταχθεί 
εγγράφως στην προτεινόμενη απόκτηση συμμετοχής με 
το πέρας της περιόδου αξιολόγησης, τότε η προτεινό- 
μενη απόκτηση συμμετοχής θεωρείται ότι εγκρίθηκε. 

6. Η Επιτροπή Κεφαλαιαγοράς μπορεί να ορίζει μέ- 
γιστη προθεσμία για την ολοκλήρωση της προτεινό- 
μενης απόκτησης συμμετοχής και να την παρατείνει 
κατά περίπτωση. 

Άρθρο 3 

Διακοπή της περιόδου αξιολόγησης 

1. Η Επιτροπή Κεφαλαιαγοράς μπορεί να ζητήσει, το 
αργότερο μέχρι την πεντηκοστή εργάσιμη ημέρα της 
περιόδου αξιολόγησης, περαιτέρω πληροφορίες οι οποί¬ 
ες είναι απαραίτητες για την ολοκλήρωση της αξιο¬ 
λόγησης. Το σχετικό αίτημα, στο οποίο καθορίζονται 
τα αναγκαία συμπληρωματικά στοιχεία, υποβάλλεται 
εγγράφως. 

2. Η περίοδος αξιολόγησης διακόπτεται κατά το 
χρονικό διάστημα από την ημερομηνία κατά την οποία 
ζητήθηκαν οι περαιτέρω πληροφορίες μέχρι την ημε¬ 
ρομηνία παραλαβής της απάντησης του προσώπου που 
προτίθεται να αποκτήσει ειδική συμμετοχή. Η διακοπή 
σύμφωνα με το προηγούμενο εδάφιο δεν πρέπει να 
υπερβαίνει τις είκοσι εργάσιμες ημέρες ή τις τριάντα 
εργάσιμες ημέρες, εάν το πρόσωπο που προτίθεται να 
αποκτήσει ειδική συμμετοχή: 

(α) είναι εγκατεστημένο ή υπόκειται σε ρυθμιστικό 
πλαίσιο κράτους εκτός της Ευρωπαϊκής Ένωσης ή 

(β) είναι φυσικό ή Νομικό Πρόσωπο που δεν υπόκειται 
στην εποπτεία της οδηγίας 2004/39/ΕΚ, ή των οδηγι¬ 
ών 85/611/ΕΟΚ, 92/49/ΕΟΚ, 2002/83/ΕΚ, 2005/68/ ΕΚ, ή 
2006/48/ΕΚ. 

3. Η Επιτροπή Κεφαλαιαγοράς μπορεί να υποβάλλει 
περαιτέρω αιτήματα για τη συμπλήρωση ή τη διευ¬ 
κρίνιση των πληροφοριών. Στην περίπτωση αυτή δε 
διακόπτεται η περίοδος αξιολόγησης. 

Άρθρο 4 
Αξιολόγηση 

1. Κατά την αξιολόγηση της γνωστοποίησης που 
προβλέπεται στην παράγραφο 3 του άρθρου 16 του 
ν. 3606/2007 και των πληροφοριών που αναφέρονται 
στην παράγραφο 1 του άρθρου 3, η Επιτροπή Κεφα¬ 


λαιαγοράς, προκειμένου να διασφαλίσει την ορθή και 
συνετή διοίκηση της Εταιρείας στην οποία επιδιώκεται 
η απόκτηση συμμετοχής και λαμβάνοντας υπόψη την 
ενδεχόμενη επιρροή στην Εταιρεία του προσώπου που 
προτίθεται να αποκτήσει ειδική συμμετοχή, αξιολογεί 
την καταλληλότητα του προσώπου αυτού και τη χρημα¬ 
τοοικονομική ευρωστία της προτεινόμενης απόκτησης 
συμμετοχής, με βάση τα ακόλουθα κριτήρια: 

(α) τη φήμη του προσώπου που προτίθεται να απο¬ 
κτήσει ειδική συμμετοχή, 

(β) τη φήμη και την πείρα οποιουδήποτε προσώπου το 
οποίο, λόγω της προτεινόμενης απόκτησης συμμετοχής, 
θα διευθύνει τις δραστηριότητες της Εταιρείας, 

(γ) τη χρηματοοικονομική ευρωστία του προσώπου 
που προτίθεται να αποκτήσει ειδική συμμετοχή, ιδίως 
ως προς το είδος των δραστηριοτήτων που ασκούνται 
ή προβλέπεται ότι θα ασκηθούν από την Εταιρεία, για 
την οποία προτείνεται η απόκτηση συμμετοχής, 

(δ) την ικανότητα της Εταιρείας να συμμορφώνεται 
σε συνεχή βάση με τις απαιτήσεις προληπτικής επο- 
πτείας βάσει του ν. 3606/2007 και κατά περίπτωση με 
τις απαιτήσεις άλλων κανονιστικών διατάξεων, περιλαμ- 
βανομένων των νόμων 3455/2006 και 3601/2007, καθώς 
και κατά πόσον ο όμιλος, του οποίου θα καταστεί μέ¬ 
λος, διαθέτει δομή η οποία καθιστά δυνατή την άσκη¬ 
ση αποτελεσματικής εποπτείας, την αποτελεσματική 
ανταλλαγή πληροφοριών μεταξύ των αρμόδιων αρχών 
και τον προσδιορισμό της κατανομής των αρμοδιοτήτων 
μεταξύ αυτών, 

(ε) το κατά πόσον υπάρχουν βάσιμες υπόνοιες ότι, σε 
σχέση με την προτεινόμενη απόκτηση συμμετοχής, είτε 
έχει διαπραχθεί ή διαπράττεται, είτε έχει επιχειρηθεί ή 
επιχειρείται να διαπραχθεί, νομιμοποίηση εσόδων από 
παράνομες δραστηριότητες ή χρηματοδότηση της τρο¬ 
μοκρατίας, κατά την έννοια του άρθρου 1 της οδηγίας 
2005/60/ΕΚ, ή ότι η προτεινόμενη απόκτηση συμμετοχής 
πιθανώς να αυξήσει τον κίνδυνο αυτό. 

2. Η Επιτροπή Κεφαλαιαγοράς μπορεί να αντιταχθεί 
στην προτεινόμενη απόκτηση συμμετοχής, μόνον εάν 
υπάρχουν βάσιμοι λόγοι με βάση τα κριτήρια της πα¬ 
ραγράφου 1, ή εάν οι πληροφορίες που διαβιβάσθηκαν 
από το πρόσωπο που προτίθεται να αποκτήσει ειδική 
συμμετοχή δεν είναι πλήρεις. 

Άρθρο 5 

Πλείονες προτάσεις 

Με την επιφύλαξη των παραγράφων 1 έως 3 του άρ¬ 
θρου 2, οι διατάξεις της απόφασης αυτής εφαρμόζονται 
και σε περίπτωση ταυτόχρονης γνωστοποίησης περισ¬ 
σοτέρων προτάσεων για απόκτηση ή αύξηση ειδικής 
συμμετοχής στην ίδια Εταιρεία. 

Άρθρο 6 
Έναρξη ισχύος 

1. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

2. Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 


ΠΑΡΑΡΤΗΜΑ 

ΣΤΟΙΧΕΙΑ ΠΟΥ ΥΠΟΒΑΛΛΟΝΤΑΙ 
ΠΡΙΝ ΤΗΝ ΑΠΟΚΤΗΣΗ, 

ΑΥΞΗΣΗ Η ΔΙΑΘΕΣΗ ΕΙΔΙΚΗΣ ΣΥΜΜΕΤΟΧΗΣ 

1. Επιστολή του μετόχου (φυσικό ή νομικό πρόσωπο) 
που μεταβιβάζει μετοχές, έτσι ώστε η συμμετοχή 
του να μειωθεί σε λιγότερο από 20%, 1/3 ή 50%, στην 
οποία να αναφέρεται ο αριθμός των μετοχών προς 
μεταβίβαση, το ποσοστό του μετοχικού κεφαλαίου 
στο οποίο αντιστοιχούν και το πρόσωπο (φυσικό ή 
νομικό) το οποίο πρόκειται να τις αναλάβει. 

2. Επιστολή του προσώπου (φυσικού ή νομικού) το 
οποίο πρόκειται να αναλάβει τις μετοχές, έτσι ώστε 
η συμμετοχή του να φθάσει ή να υπερβεί το 20%, 
1/3 ή 50% (ο αποκτών μέτοχος), στην οποία να 
αναφέρεται ο αριθμός των μετοχών προς ανάληψη, 
το ποσοστό του μετοχικού κεφαλαίου στο οποίο 
αντιστοιχούν και το πρόσωπο (φυσικό ή νομικό) το 
οποίο πρόκειται να τις μεταβιβάσει. 

3. Βιογραφικό Σημείωμα (εάν ο αποκτών μέτοχος είναι 
φυσικό πρόσωπο). 

4. Ερωτηματολόγιο (εάν ο αποκτών μέτοχος είναι 
φυσικό πρόσωπο). 

5. Εξουσιοδότηση προς την Ε.Κ. για την αναζήτηση 
του αντίγραφου ποινικού μητρώου (εάν ο αποκτών 
μέτοχος είναι φυσικό πρόσωπο). 

6. Εξουσιοδότηση προς την Ε.Κ. για την αναζήτηση 
του πιστοποιητικού μη πτωχεύσεως (εάν ο αποκτών 
μέτοχος είναι φυσικό πρόσωπο). 

7. Εκκαθαριστικό σημείωμα από την οικεία ΔΟΥ, ή 
και οποιοδήποτε άλλο έγγραφο είναι απαραίτητο 
για την απόδειξη της οικονομικής ευρωστίας του 
φυσικού προσώπου που προτίθεται να αποκτήσει 
ειδική συμμετοχή. 

8. Αντίγραφο καταστατικού του Νομικού Προσώπου το 
οποίο προτίθεται να αποκτήσει ειδική συμμετοχή. 

9. Τελευταίες ελεγμένες οικονομικές καταστάσεις 
του νομικού προσώπου το οποίο προτίθεται να 
αποκτήσει ή να αυξήσει ειδική συμμετοχή. 

10. Εξουσιοδότηση προς την Ε.Κ. για την αναζήτηση 
του πιστοποιητικού μη πτωχεύσεως (εάν ο αποκτών 
μέτοχος είναι Νομικό Πρόσωπο). 

11. Στοιχεία των μετόχων του νομικού προσώπου το 
οποίο προτίθεται να αποκτήσει ή να αυξήσει ειδική 
συμμετοχή. 

12. Βιογραφικά Σημειώματα των μελών του Δ.Σ. και 
λοιπών προσώπων που ασκούν διοίκηση στο νο¬ 
μικό πρόσωπο που προτίθεται να αποκτήσει ή να 
αυξήσει ειδική συμμετοχή. 

13. Υπεύθυνη δήλωση για την ακρίβεια των στοιχείων 
που έχουν προσκομιστεί. 


14. Αποδεικτικό κατάθεσης υπέρ της Ε.Κ. του προ- 
βλεπόμενου τέλους για την εξέταση της αίτησης 
και για την εξέταση καταλληλότητας κάθε νέου 
μετόχου. 

-♦- 

( 2 ) 

Κριτήρια καταλληλότητας των προσώπων που διευθύ¬ 
νουν τις δραστηριότητες ΑΕΠΕΥ, ΑΕΕΔ, ΑΕΔΑΚ, ΑΕΕΧ 
και ΑΕΕΑΠ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 4/452/1.11.2007) 

Λαμβάνοντας υπόψη: 

1. Την παράγραφο 6 του άρθρου 17 και την παρά¬ 
γραφο 6 του άρθρου 37 του ν. 3606/2007 «Αγορές 
χρηματοπιστωτικών μέσων και άλλες διατάξεις» (ΦΕΚ 
Α'/195/17.8.2007). 

2. Το τελευταίο εδάφιο της παραγράφου 6 του άρ¬ 
θρου 6 του ν. 3283/2004 «Ανώνυμες εταιρείες διαχεί¬ 
ρισης αμοιβαίων κεφαλαίων, οργανισμοί συλλογικών 
επενδύσεων σε κινητές αξίες, αμοιβαία κεφάλαια και 
άλλες διατάξεις» (ΦΕΚ Α7210/02.11.2004). 

3. Την περίπτωση (β) της παραγράφου 4 του άρθρου 
28 του ν. 3371/2005 «θέματα Κεφαλαιαγοράς και άλλες 
διατάξεις» (ΦΕΚ Α' 178/14.07.2005). 

4. Την παράγραφο 3 του άρθρου 21 του ν. 2778/1999 
«Αμοιβαία Κεφάλαια Ακίνητης Περιουσίας - Εταιρίες 
Επενδύσεων σε Ακίνητη Περιουσία και άλλες διατάξεις» 
(ΦΕΚ Α7295/30.12.1999), όπως ισχύει. 

5. Το άρθρο 9 της Οδηγίας 2004/39/ΕΚ του Ευρωπα¬ 
ϊκού Κοινοβουλίου και του Συμβουλίου για «τις αγορές 
χρηματοπιστωτικών μέσων, για την τροποποίηση των 
οδηγιών 85/611/ΕΟΚ και 93/6/ΕΟΚ του Συμβουλίου και 
της οδηγίας 2000/12/ΕΚ του Ευρωπαϊκού Κοινοβουλίου 
και του Συμβουλίου και για την κατάργηση της οδηγίας 
93/22/ΕΟΚ του Συμβουλίου» της 21ης Απριλίου 2004 (Ι_ 
145/30.4.2004). 

6. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α'/98/22.04.20 05), αποφασίζει ομόφωνα: 

Άρθρο 1 

Αντικείμενο και πεδίο εφαρμογής 

1. Η απόφαση αυτή εξειδικεύει τα κριτήρια που λαμβά- 
νονται υπόψη κατά την αξιολόγηση της καταλληλότητας 
των μελών του διοικητικού συμβουλίου και των λοιπών 
προσώπων που πραγματικά διευθύνουν τις δραστη¬ 
ριότητες Ανώνυμης Εταιρείας Παροχής Επενδυτικών 
Υπηρεσιών (Α.Ε.Π.Ε.Υ.), Ανώνυμης Εταιρείας Επενδυτικής 
Διαμεσολάβησης (Α.Ε.Ε.Δ.), Ανώνυμης Εταιρείας Δια¬ 
χείρισης Αμοιβαίων Κεφαλαίων (Α.Ε.Δ.Α.Κ.), Ανώνυμης 
Εταιρείας Επενδύσεων Χαρτοφυλακίου (Α.Ε.Ε.Χ.) και 
Ανώνυμης Εταιρείας Επενδύσεων σε Ακίνητη Περιου¬ 
σία (Α.Ε.Ε.Α.Π.). 

2. Η απόφαση αυτή εφαρμόζεται στις Ανώνυμες Εται¬ 
ρείες Παροχής Επενδυτικών Υπηρεσιών, που λειτουρ¬ 
γούν σύμφωνα με το άρθρο 9 του ν. 3606/2007, στις 
Ανώνυμες Εταιρείες Επενδυτικής Διαμεσολάβησης, που 
λειτουργούν σύμφωνα με το άρθρο 36 του ν. 3606/2007, 
στις Ανώνυμες Εταιρείες Διαχείρισης Αμοιβαίων Κεφα¬ 
λαίων, που λειτουργούν σύμφωνα με την παράγραφο 2 

του άρθρου 4 του ν. 3283/2004, στις Ανώνυμες Εταιρείες 
Επενδύσεων Χαρτοφυλακίου, που λειτουργούν σύμφω¬ 
να με το άρθρο 28 του ν. 3371/2005 και στις Ανώνυμες 
Εταιρείες Επενδύσεων σε Ακίνητη Περιουσία, που λει¬ 
τουργούν σύμφωνα με το άρθρο 21 του ν. 2778/1999 (από 
κοινού η: «Εταιρία»). 

Αρθρο 2 

Κριτήρια καταλληλότητας 

1. Τα κριτήρια καταλληλότητας που εξετάζει η Επι¬ 
τροπή Κεφαλαιαγοράς, στο πλαίσιο αξιολόγησης της 
αξιοπιστίας και της πείρας των μελών διοικητικού συμ¬ 
βουλίου Εταιρείας και των προσώπων που πραγματικά 
διευθύνουν δραστηριότητες της Εταιρείας (από κοινού 
το: πρόσωπο) ώστε να εξασφαλίζεται η ορθή και συνετή 
διαχείριση της Εταιρείας, είναι: 

(α) η εντιμότητα, η ακεραιότητα και η φήμη όπως 
αναφέρονται στο άρθρο 3, 

(β) η επαγγελματική εμπειρία και η επάρκεια όπως 
αναφέρονται στο άρθρο 4 και 

(γ) η φερεγγυότητα όπως αναφέρεται στο άρθρο 5. 

2. Η απαρίθμηση των κριτηρίων καταλληλότητας είναι 
ενδεικτική και η Επιτροπή Κεφαλαιαγοράς λαμβάνει 
υπόψη οποιοδήποτε αντικειμενικό και εξακριβωμένο 
λόγο που της δημιουργεί επιφυλάξεις για την αξιοπι¬ 
στία και την πείρα του προσώπου ή της επιτρέπει να 
θεωρεί ότι το πρόσωπο αποτελεί απειλή για την ορθή 
και συνετή διαχείριση της Εταιρείας. 

3. Ως προϋπόθεση για την αξιολόγηση της καταλληλό¬ 
τητας του προσώπου υποβάλλονται τα δικαιολογητικά 
που απαριθμούνται στο Παράρτημα. 

4. Η Επιτροπή Κεφαλαιαγοράς εξετάζει, κατά περί¬ 
πτωση, την πλήρωση των κριτηρίων καταλληλότητας 
ενώ μπορεί να καλέσει σε προσωπική συνέντευξη το 
πρόσωπο, καθώς και να ζητήσει οποιοδήποτε πρόσθετο 
δικαιολογητικά που κρίνει απαραίτητο για την αξιολό¬ 
γηση του προσώπου. 

Άρθρο 3 

Εντιμότητα, ακεραιότητα και φήμη 

Ι.'Ενα πρόσωπο δεν θεωρείται ότι διαθέτει τις απαι- 
τούμενες προϋποθέσεις εντιμότητας, ακεραιότητας και 
φήμης εάν: 

(α) έχει καταδικασθεί δυνάμει οριστικής δικαστικής 
απόφασης για αδικήματα που αποτελούν κώλυμα για 
το διορισμό της θέσης υπαλλήλου σύμφωνα με το άρ¬ 
θρο 8 του ν. 3528/2007 (ΦΕΚ Α'26) «Κώδικας Δημοσίων 
Πολιτικών Διοικητικών Υπαλλήλων & Υπαλλήλων ΝΠΔΔ», 
καθώς και για εγκλήματα σχετικά με το νόμισμα (άρθρα 
207, 208, 214 και 215 του Ποινικού Κώδικα), για καταδο¬ 
λίευση δανειστών (άρθρο 397 του Ποινικού Κώδικα), 
για χρεοκοπία (άρθρο 398 του Ποινικού Κώδικα), για 
τοκογλυφία (άρθρο 404 του Ποινικού Κώδικα) και για 
παραπλάνηση σε χρηματιστηριακές πράξεις (άρθρο 406 
του Ποινικού Κώδικα), 

(β) έχει καταδικασθεί δυνάμει οριστικής δικαστικής 
απόφασης για αδικήματα του ν. 3340/2005 (ΦΕΚ ΑΊ12) 
για την προστασία της κεφαλαιαγοράς από πράξεις 
προσώπων που κατέχουν προνομιακές πληροφορίες 
και πράξεις χειραγώγησης της αγοράς καθώς και των 
διατάξεων που αντικαταστάθηκαν βάσει του άρθρου 
32 του ν. 3340/2005, 


(γ) έχει καταδικασθεί δυνάμει οριστικής δικαστικής 
απόφασης για αδικήματα της νομοθεσίας για την πρό¬ 
ληψη χρησιμοποίησης του χρηματοπιστωτικού συστή¬ 
ματος με σκοπό την νομιμοποίηση εσόδων από εγκλη¬ 
ματικές δραστηριότητες (ν. 2331/1995 ΦΕΚ ΑΊ73, όπως 
ισχύει) ή αδικήματα αναφορικά με τη χρηματοδότηση 
της τρομοκρατίας, κατά την έννοια του άρθρου 1 της 
οδηγίας 2005/60/ΕΚ, 

(δ) έχει καταδικασθεί δυνάμει οριστικής δικαστικής 
απόφασης για αδικήματα της παραγράφου 2 του άρ¬ 
θρου 8 του ν. 3606/2007, 

(ε) έχει απολυθεί από προηγούμενη θέση για πειθαρ¬ 
χικούς λόγους του άρθρου 109 του ν. 3528/2007, 

(στ) έχει ασκηθεί εις βάρος του ποινική δίωξη κατόπιν 
υποβολής από την Επιτροπή Κεφαλαιαγοράς μηνυτήρι¬ 
ας αναφοράς ή έγκλησης, 

(ζ) διηύθυνε τις δραστηριότητες Εταιρείας, της οποί¬ 
ας η Επιτροπή Κεφαλαιαγοράς ανακάλεσε την άδεια 
λειτουργίας για τις περιπτώσεις (β), (γ) και (ε) της πα¬ 
ραγράφου 1 του άρθρου 21 του ν. 3606/2007, 

(η) έχουν επιβληθεί εις βάρος του από την Επιτροπή 
Κεφαλαιαγοράς χρηματικές κυρώσεις που υπερβαίνουν 
σωρευτικά το ποσό των δέκα χιλιάδων (€ 10.000) ευρώ 
για παραβάσεις της χρηματιστηριακής νομοθεσίας, για 
τις οποίες έχει παρέλθει η προθεσμία άσκησης ένδικων 
μέσων, ή για τις οποίες έχει εκδοθεί οριστική δικαστική 
απόφαση που επικυρώνει την επιβολή τους. 

2. Οι περιπτώσεις της παραγράφου 1 ισχύουν και όταν 
η αντίστοιχη τέλεση του αδικήματος ή της παράβασης 
έλαβε χώρα εκτός της ελληνικής επικράτειας ή η αντί¬ 
στοιχη κύρωση ή καταδίκη έχει επιβληθεί από αρμόδιες 
αρχές ή όργανα άλλης χώρας. 

3. Η Επιτροπή Κεφαλαιαγοράς μπορεί να θεωρήσει ότι 
παρά τη συνδρομή των περιπτώσεων της παραγράφου 
1, ένα πρόσωπο πληροί κατ’ εξαίρεση τις προϋποθέσεις 
εντιμότητας, ακεραιότητας και φήμης λαμβάνοντας υπό¬ 
ψη τους αντικειμενικούς και υποκειμενικούς όρους της 
τέλεσης του εγκλήματος ή της παράβασης, τη σχέση 
του εγκλήματος ή της παράβασης με τις επαγγελματι¬ 
κές δραστηριότητες του προσώπου, καθώς και το χρόνο 
που έχει παρέλθει από την τέλεση του εγκλήματος ή 
της παράβασης. 

4. Η Επιτροπή Κεφαλαιαγοράς μπορεί, στο πλαίσιο 
εφαρμογής της παραγράφου 2 του άρθρου 2, να μην 
αποφαίνεται σχετικά με τη συνδρομή ή όχι των προϋ¬ 
ποθέσεων της εντιμότητας, ακεραιότητας και φήμης, σε 
περίπτωση που έχει ασκηθεί και εκκρεμεί ποινική δίωξη 
της παραγράφου 1 ή βρίσκεται σε εξέλιξη διαδικασία 
επιβολής διοικητικών κυρώσεων της παραγράφου 1, μέ¬ 
χρι την ολοκλήρωση της σχετικής διαδικασίας ή μέχρι 
την έκδοση οριστικής απόφασης επί του εγκλήματος ή 
επί των διοικητικών κυρώσεων που επιβλήθηκαν. 

Άρθρο 4 

Επαγγελματική εμπειρία και επάρκεια 

1. Κατά την αξιολόγηση της επαγγελματικής εμπει¬ 
ρίας και επάρκειας του προσώπου εξετάζεται το μορ¬ 
φωτικό του επίπεδο, η προηγούμενη επαγγελματική 
του προϋπηρεσία, η πιστοποίηση της επαγγελματικής 
επάρκειας που διαθέτει καθώς και η ικανότητά του να 
μπορεί να ανταπεξέλθει επαρκώς στις απαιτήσεις της 
θέσης που πρόκειται να αναλάβει και των καθηκόντων 
που θα αναλάβει, λαμβάνοντας υπόψη τη φύση, την 

κλίμακα και την πολυπλοκότητα των επιχειρηματικών 
δραστηριοτήτων της Εταιρείας καθώς και τη φύση και 
το φάσμα των επενδυτικών υπηρεσιών και δραστηριο¬ 
τήτων της Εταιρείας. 

2. Τα πρόσωπα που πρόκειται να διευθύνουν πραγ¬ 
ματικά τις δραστηριότητες της Εταιρείας οφείλουν να 
διαθέτουν μορφωτικό επίπεδο ή και επαγγελματική 
προϋπηρεσία που τεκμηριώνει την επάρκεια τους ως 
προς την επιτυχή εκπλήρωση των αρμοδιοτήτων τους. 
Τα μέλη του διοικητικού συμβουλίου της Εταιρείας, 
που δεν έχουν εκτελεστικές αρμοδιότητες, οφείλουν 
να διαθέτουν το απαραίτητο μορφωτικό επίπεδο ή και 
την επαγγελματική προϋπηρεσία που τεκμηριώνει ότι 
διαθέτουν επαρκείς γνώσεις του τομέα των δραστηρι¬ 
οτήτων της Εταιρείας. 

Άρθρο 5 
Φερεγγυότητα 

Κατά την αξιολόγηση της φερεγγυότητας του προσώ¬ 
που, λαμβάνεται υπόψη η οικονομική του συμπεριφορά 
κατά τα πέντε (5) προηγούμενα χρόνια. 

Άρθρο 6 
Έναρξη ισχύος 

1. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

2. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 


ΠΑΡΑΡΤΗΜΑ 

ΥΠΟΒΑΛΛΟΜΕΝΑ ΣΤΟΙΧΕΙΑ 

1. Πρακτικό Διοικητικού Συμβουλίου για την αντι¬ 
κατάσταση μέλους / μελών ή Γενικής Συνέλευσης 
των μετόχων της εταιρείας για την εκλογή νέου 
Διοικητικού Συμβουλίου. Στη δεύτερη περίπτωση 
υποβάλλεται και πρακτικό συγκρότησης σε σώμα 
του νέου Δ.Σ. 

2. Βιογραφικό Σημείωμα. 

3. Τίτλοι Σπουδών. 

4. Βεβαιώσεις προϋπηρεσίας από προηγούμενους 
εργοδότες. 

5. Ερωτηματολόγιο. 

6. Υπεύθυνη δήλωση για την ακρίβεια των στοιχείων 
του ερωτηματολογίου. 

7. Εξουσιοδότηση προς την ΕΚ. για την αναζήτηση 
του αντίγραφου ποινικού μητρώου. 

8. Εξουσιοδότηση προς την Ε.Κ. για την αναζήτηση 
του πιστοποιητικού μη πτωχεύσεως. 

9. Συστατική επιστολή από θεσμική ένωση, ή γενι¬ 
κότερα από πρόσωπο του ευρύτερου χώρου της 
κεφαλαιαγοράς (η επιστολή αυτή προσκομίζεται 
μόνο από τα πρόσωπα που πραγματικά διευθύνουν 
δραστηριότητες της αιτούσας εταιρείας). 


10. Φορολογική ενημερότητα. 

11. Αποδεικτικό κατάθεσης υπέρ της Ε.Κ. του προβλε- 
πόμενου τέλους για την εξέταση καταλληλότητας 
κάθε προσώπου υπό έγκριση. 

-♦- 

(3) 

Εγγραφή συνδεδεμένων αντιπροσώπων σε μητρώο. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 5/452/1.11.2007) 

Λαμβάνοντας υπόψη: 

1. Την παράγραφο 6 του άρθρου 29 του ν. 3606/2007 
«Αγορές χρηματοπιστωτικών μέσων και άλλες διατά¬ 
ξεις» (ΦΕΚ Α'/195/17.8.2007). 

2. Το άρθρο 23 της Οδηγίας 2004/39/ΕΚ του Ευρωπαϊκού 
Κοινοβουλίου και του Συμβουλίου για «τις αγορές χρημα¬ 
τοπιστωτικών μέσων, για την τροποποίηση των οδηγιών 
85/611/ΕΟΚ και 93/6/ΕΟΚ του Συμβουλίου και της οδηγίας 
2000/12/ΕΚ του Ευρωπαϊκού Κοινοβουλίου και του Συμβου¬ 
λίου και για την κατάργηση της οδηγίας 93/22/ΕΟΚ του 
Συμβουλίου» της 21ης Απριλίου 2004 (Ε 145/30.4.2004). 

3. Την παράγραφο 2 του άρθρου 13 του ν. 2166/1993 
(ΦΕΚ Α 137). 

4. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α798/22.4.2005), αποφασίζει ομόφωνα: 

Αρθρο 1 

Τήρηση μητρώου 

1. Η Επιτροπή Κεφαλαιαγοράς τηρεί μητρώο συνδεδε¬ 
μένων αντιπροσώπων. Το μητρώο αυτό αναρτάται στην 
ιστοσελίδα της Επιτροπής Κεφαλαιαγοράς. 

2. Η Επιτροπή Κεφαλαιαγοράς ενημερώνει το μητρώο 
συνδεδεμένων αντιπροσώπων, εντός πέντε εργασίμων 
ημερών από την παραλαβή της γνωστοποίησης Ανω¬ 
νύμου Εταιρείας Παροχής Επενδυτικών Υπηρεσιών 
(Α.Ε.Π.Ε.Υ.) περί ορισμού συνδεδεμένου αντιπροσώπου. 

3. Στο μητρώο συνδεδεμένων αντιπροσώπων κατα- 
χωρούνται τα εξής: 

(α) το ονοματεπώνυμο του συνδεδεμένου αντιπροσώ¬ 
που, εάν πρόκειται για φυσικό πρόσωπο ή η επωνυμία 
του και ο νόμιμος εκπρόσωπος, εάν πρόκειται για Νομικό 
Πρόσωπο, 

(β) η διεύθυνση, από την οποία θα παρέχει τις υπη¬ 
ρεσίες του ή η έδρα του, εάν πρόκειται για φυσικό ή 
νομικό πρόσωπο αντίστοιχα, 

(γ) στοιχεία επικοινωνίας, 

(δ) η ΑΕΠΕΥ για λογαριασμό της οποίας ενεργεί και 

(ε) οι υπηρεσίες που μπορεί να παρέχει. 

Αρθρο 2 

Προϋποθέσεις εγγραφής 

1. ΑΕΠΕΥ που επιθυμεί να ορίσει συνδεδεμένο αντι¬ 
πρόσωπο, υποβάλλει στην Επιτροπή Κεφαλαιαγοράς 
τη Γνωστοποίηση του Παραρτήματος Α, καθώς και τη 
Βεβαίωση του Παραρτήματος Β, ότι πληροί τις οργα¬ 
νωτικές απαιτήσεις του άρθρου 3. 

2. Ο συνδεδεμένος αντιπρόσωπος μπορεί να ενεργεί 
για λογαριασμό της ΑΕΠΕΥ, μετά την εγγραφή του στο 
μητρώο. 

3. Η Επιτροπή Κεφαλαιαγοράς, μπορεί να αρνηθεί την 
εγγραφή συνδεδεμένου αντιπροσώπου στο μητρώο, εάν 
η ΑΕΠΕΥ δεν υποβάλλει το σύνολο των απαιτούμενων 
δικαιολογητικών της παραγράφου 1, ή εάν διαπιστώσει 
ότι δεν πληρούνται οι απαραίτητες προϋποθέσεις. 

Άρθρο 3 

Οργανωτικές απαιτήσεις 

1. ΑΕΠΕΥ ορίζει συνδεδεμένο αντιπρόσωπο, εφόσον 
διαθέτει και εφαρμόζει διαδικασίες που διασφαλίζουν: 

(α) τη συμμόρφωση των ενεργειών του συνδεδεμένου 
αντιπροσώπου με τις διαδικασίες κανονιστικής συμμόρ¬ 
φωσης, διαχείρισης κινδύνων και εσωτερικού ελέγχου 
που έχει θεσπίσει και εφαρμόζει η ΑΕΠΕΥ, 

(β) τη συμμόρφωση του συνδεδεμένου αντιπροσώπου 
με τις υποχρεώσεις του Κεφαλαίου 2 της Απόφασης 
2/452/2007, 

(γ) την αποφυγή συγκρούσεων συμφερόντων δυνητικά 
επιζήμιων για τους πελάτες της ΑΕΠΕΥ που μπορεί να 
προκληθούν από ενέργειες του συνδεδεμένου αντιπρο¬ 
σώπου, 

(δ) τη μη κατοχή, από τον συνδεδεμένο αντιπρόσωπο, 
χρημάτων ή χρηματοπιστωτικών μέσων για λογαριασμό 
πελατών, 

(ε) την καταγραφή των εντολών που λαμβάνει ο συν- 
δεδεμένος αντιπρόσωπος από πελάτες για λογαριασμό 
της ΑΕΠΕΥ, στο πλαίσιο παροχής της επενδυτικής υπη¬ 
ρεσίας της λήψης και διαβίβασης εντολών. 

2. Η ΑΕΠΕΥ εξακριβώνει ότι ο συνδεδεμένος αντι¬ 
πρόσωπος, που παρέχει τις επενδυτικές υπηρεσίες της 
λήψης και διαβίβασης εντολών και παροχής συμβου¬ 


λών, διαθέτει το σχετικό πιστοποιητικό επαγγελματικής 
επάρκειας του άρθρου 14 του ν. 3606/2007. 

Αρθρο 4 

Διαγραφή από το μητρώο συνδεδεμένων 
αντιπροσώπων 

1. Λύση συνεργασίας ΑΕΠΕΥ με συνδεδεμένο αντι¬ 
πρόσωπο, γνωστοποιείται αμελλητί και με ευθύνη της 
ΑΕΠΕΥ στην Επιτροπή Κεφαλαιαγοράς, η οποία εντός 
της προθεσμίας της παραγράφου 2 του άρθρου 1, ενη¬ 
μερώνει σχετικώς το μητρώο. 

2. Η Επιτροπή Κεφαλαιαγοράς προβαίνει σε διαγρα¬ 
φή συνδεδεμένου αντιπροσώπου από το μητρώο, εάν 
διαπιστώσει ότι: 

(α) δεν συντρέχουν, πλέον, οι προϋποθέσεις της πα¬ 
ραγράφου 5 του άρθρου 29 του ν. 3606/2007, ενημε¬ 
ρώνοντας, παράλληλα, την ΑΕΠΕΥ για λογαριασμό της 
οποίας ενεργεί ο συνδεδεμένος αντιπρόσωπος, 

(β) η ΑΕΠΕΥ δεν πληροί τις οργανωτικές προϋποθέ¬ 
σεις του άρθρου 3. 

Άρθρο 5 
Έναρξη ισχύος 

1. Η απόφαση αυτή ισχύει από τη λήψη της. 

2. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

ΠΑΡΑΡΤΗΜΑ Α 


ΓΝΩΣΤΟΠΟΙΗΣΗ ΟΡΙΣΜΟΥ ΣΥΝΔΕΔΕΜΕΝΟΥ ΑΝΤΙΠΡΟΣΩΠΟΥ 


Επωνυμία (1):. 

Νόμιμος εκπρόσωπος (2):. 

Όνομα (3): .Επώνυμο:. 

Όνομα και Επώνυμο Πατέρα:. 

Ημερομηνία γέννησης:. 

Τόπος Γέννησης:. 

Αριθμός Δελτίου Ταυτότητας:. 

Οδός:.Αριθ:.ΤΚ:.Δήμος:. 

Τηλέφωνο:.ΡΑΧ:.ε-ιηαίΐ:. 

Α.Φ.Μ.:. 

ΑΡ.Μ.Α.Ε.(ί):. 

Άδεια Ασκήσεως Επιτηδεύματος (3):. 

Δ.Ο.Υ.:. 

Υπηρεσίες (4) 

Διαφήμιση επενδυτικών και παρεπόμενων υπηρεσιών συνεργαζόμενης ΑΕΠΕΥ □ 

Λήψη και διαβίβαση εντολών πελατών σχετικά με επενδυτικές υπηρεσίες ή χρηματοπιστωτικά μέσα Ο 
Μεσολάβηση για την τοποθέτηση χρηματοπιστωτικών μέσων □ 

Παροχή συμβουλών σε πελάτες σχετικά με τα χρηματοπιστωτικά μέσα και υπηρεσίες της ΑΕΠΕΥ □ 

Για την Εταιρεία 


(1) Συμπληρώνεται εφόσον ο συνδεδεμένος αντιπρόσωπος είναι νομικό πρόσωπο. 

(2) Συμπληρώνονται τα στοιχεία του νόμιμου εκπροσώπου εφόσον ο συνδεδεμένος αντιπρόσωπος είναι νομικό 
πρόσωπο. 

(3) Συμπληρώνεται εφόσον ο συνδεδεμένος αντιπρόσωπος είναι φυσικό πρόσωπο. 

(4) Συμπληρώνεται όπου είναι απαραίτητο 

ΠΑΡΑΡΤΗΜΑ Β 
ΒΕΒΑΙΩΣΗ 

Με την παρούσα βεβαιώνω ότι διαθέτω διαδικασίες 
ως προς: 

(α) τη συμμόρφωση των ενεργειών του συνδεδεμέ- 
νου αντιπροσώπου με τις διαδικασίες κανονιστικής 
συμμόρφωσης που εφαρμόζω, 

(β) τη συμμόρφωση των ενεργειών του συνδεδεμένου 
αντιπροσώπου με τις διαδικασίες διαχείρισης κιν¬ 
δύνων που εφαρμόζω, 

(γ) τη συμμόρφωση των ενεργειών του συνδεδεμέ¬ 
νου αντιπροσώπου με τις διαδικασίες εσωτερικού 
ελέγχου που εφαρμόζω, 

(δ) τη συμμόρφωση του συνδεδεμένου αντιπροσώπου 
με τις υποχρεώσεις του Κεφαλαίου 2 της Απόφα¬ 
σης 2/452/1.11.2007, 

(ε) την αποφυγή συγκρούσεων συμφερόντων δυνη¬ 
τικά επιζήμιων για τους πελάτες μου που μπορεί 
να προκληθούν από ενέργειες του συνδεδεμένου 
αντιπροσώπου, 

(στ) τη μη κατοχή, από τον συνδεδεμένο αντιπρόσω¬ 
πο, χρημάτων ή χρηματοπιστωτικών μέσων για 
λογαριασμό πελατών, 

(ζ) την καταγραφή των εντολών που λαμβάνει ο συν- 
δεδεμένος αντιπρόσωπος από πελάτες για λογα¬ 
ριασμό μου, στο πλαίσιο παροχής της επενδυτικής 
υπηρεσίας της λήψης και διαβίβασης εντολών. 

Για την Εταιρεία 

-♦- 

(4) 

Εξαιρέσεις από τις υποχρεώσεις συναλλακτικής 
διαφάνειας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 6/452/1.11.2007) 

Λαμβάνοντας υπόψη: 

1. Την παράγραφο 2 του άρθρου 3, την παράγραφο 2 
του άρθρου 32, την παράγραφο 2 του άρθρου 54, την 
παράγραφο 3 του άρθρου 56 και την παράγραφο 4 του 
άρθρου 57 του ν. 3606/2007 (ΦΕΚ Α/195/17.8.2007). 

2. Τα άρθρα 18 έως 20 και 28 του Κανονισμού (ΕΚ) 
αριθμ. 1287/2006. 

3. Το άρθρο 90 του π.δ. 63/2005 (ΦΕΚ Α/98/22.4.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα», αποφασίζει ομόφωνα: 

Αρθρο 1 

Απαλλαγή από τις υποχρεώσεις προσυναλλακτικής 
διαφάνειας 

Οι οργανωμένες αγορές καθώς και οι Ανώνυμες Εται¬ 
ρίες Παροχής Επενδυτικών Υπηρεσιών (Α.Ε.Π.Ε.Υ.), τα 
πιστωτικά ιδρύματα και οι διαχειριστές της αγοράς που 
διαχειρίζονται Πολυμερείς Μηχανισμούς Διαπραγμά¬ 
τευσης (ΠΜΔ) απαλλάσσονται από την υποχρέωση να 
ανακοινώνουν δημόσια τα στοιχεία του άρθρου 56 παρ. 
1 του ν. 3606/2007, όπως εξειδικεύονται στο άρθρο 17 
του Κανονισμού (ΕΚ) αριθμ. 1287/2006, είτε ανάλογα με 
το μοντέλο αγοράς ή το είδος της εντολής σύμφωνα με 
τα οριζόμενα στα άρθρα 18 και 19 του Κανονισμού της 
Ευρωπαϊκής Επιτροπής αριθ. 1287/2006, είτε ανάλογα με 
το μέγεθος της εντολής σύμφωνα με τα οριζόμενα στο 


άρθρο 20 του Κανονισμού της Ευρωπαϊκής Επιτροπής 
αριθ. 1287/2006. 

Αρθρο 2 

Αναβολή δημοσιοποίησης μετασυναλλακτικής 
πληροφόρησης 

1. Οι οργανωμένες αγορές, οι ΑΕΠΕΥ, τα πιστωτικά 
ιδρύματα και οι διαχειριστές της αγοράς που διαχειρί¬ 
ζονται ΠΜΔ καθώς και οι ΑΕΠΕΥ, τα πιστωτικά ιδρύματα 
και οι ΕΠΕΥ και τα πιστωτικά ιδρύματα που λειτουργούν 
με υποκατάστημα στην Ελλάδα, όταν διενεργούν συναλ¬ 
λαγές εκτός οργανωμένων αγορών και ΠΜΔ, επιτρέπεται 
να μεταθέτουν χρονικά τη δημοσιοποίηση των στοιχείων 
των συναλλαγών που αναφέρονται στο άρθρο 57 παρ. 
1 του ν. 3606/2007 και εξειδικεύονται στο άρθρο 27 του 
Κανονισμού της Ευρωπαϊκής Επιτροπής αριθ. 1287/2006, 
σύμφωνα με τα οριζόμενα στο άρθρο 28 του Κανονισμού 
της Ευρωπαϊκής Επιτροπής αριθ. 1287/2006. 

2. Οι οργανωμένες αγορές που μεταθέτουν χρονικά 
τη δημοσιοποίηση των στοιχείων των συναλλαγών που 
εκτελούνται μέσω των συστημάτων τους εξειδικεύουν 
τον τρόπο μετάθεσης στον κανονισμό τους. 

3. Οι ΑΕΠΕΥ, τα πιστωτικά ιδρύματα και οι διαχειρι¬ 
στές της αγοράς που διαχειρίζονται ΠΜΔ και μετα¬ 
θέτουν χρονικά τη δημοσιοποίηση των στοιχείων των 
συναλλαγών που εκτελούνται μέσω των συστημάτων 
τους εξειδικεύουν τον τρόπο μετάθεσης στους κανόνες 
του άρθρου 15 παρ. 1 του ν. 3606/2007. 

4. Οι ΑΕΠΕΥ, τα πιστωτικά ιδρύματα καθώς και οι 
ΕΠΕΥ και τα πιστωτικά ιδρύματα που λειτουργούν με 
υποκατάστημα στην Ελλάδα, οι οποίες μεταθέτουν χρο¬ 
νικά τη δημοσιοποίηση των στοιχείων των συναλλαγών 
που διενεργούν εκτός οργανωμένων αγορών και ΠΜΔ, 
οφείλουν να έχουν ενημερώσει εκ των προτέρων την 
Επιτροπή Κεφαλαιαγοράς για τον τρόπο μετάθεσης και 
να έχουν λάβει τη σχετική έγκριση. 

Αρθρο 3 

Τελικές διατάξεις 

1. Η ισχύς της απόφασης αυτής αρχίζει από τη δημο¬ 
σίευση της στην Εφημερίδα της Κυβερνήσεως. 

2. Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

(5) 

Υποχρεώσεις γνωστοποίησης συναλλαγών 
και καταχώρησης στοιχείων. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 7/452/1.11.2007) 

Αφού έλαβε υπόψη: 

1. Το άρθρο 49 και την παράγραφο 6 του άρθρου 59 
του ν.3606/2007 (ΦΕΚ Α/195). 

2. Τον Κανονισμό (ΕΚ) 1287/2006 της Ευρωπαϊκής Επι¬ 
τροπής (1241/2.9.2006). 

3. Την παράγραφο 2 του άρθρου 13 του ν. 2166/1993 
(ΦΕΚ Α/137). 

4. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α/98). 

5. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει ομόφωνα: 

Αρθρο 1 

Τρόπος και περιεχόμενο γνωστοποίησης 

1. Οι ΑΕΠΕΥ και τα πιστωτικά ιδρύματα που εδρεύουν 
στην Ελλάδα καθώς και οι ΕΠΕΥ και τα πιστωτικά ιδρύ¬ 
ματα που λειτουργούν με υποκατάστημα στην Ελλάδα 
και εκτελούν συναλλαγές σε χρηματοπιστωτικά μέσα 
εισηγμένα σε οργανωμένη αγορά (εφεξής από κοινού: 
«υπόχρεοι γνωστοποίησης συναλλαγών») υποβάλλουν 
τις συναλλαγές αυτές στην Επιτροπή Κεφαλαιαγο¬ 
ράς ηλεκτρονικά μέσω του συστήματος Τι-απεαοΙίοπε 
ΒοροιΤίηρ δγείθπι για τη συγκέντρωση, αποθήκευση και 
επεξεργασία γνωστοποιήσεων συναλλαγών και για την 
ανταλλαγή γνωστοποιήσεων συναλλαγών με τις εποπτι¬ 
κές αρχές των λοιπών κρατών μελών της Ευρωπαϊκής 
Ένωσης (εφεξής: το «ΤΒ3»). Τα υποκαταστήματα των 
ΕΠΕΥ και των πιστωτικών ιδρυμάτων που λειτουργούν 
στην Ελλάδα, μπορούν, αντί να γνωστοποιούν στην Επι¬ 
τροπή Κεφαλαιαγοράς τις συναλλαγές που καταρτίζουν 
εκτός Ελλάδος, να τις γνωστοποιούν στην αρμόδια επο¬ 
πτική αρχή του κράτους μέλους καταγωγής . 

2. Η υποβολή των συναλλαγών πραγματοποιείται σε 
μορφή αρχείου ΧΜΙ_, διαμορφωμένου σύμφωνα με τις 
προδιαγραφές οι οποίες είναι αναρτημένες στην ιστο¬ 
σελίδα της Επιτροπής Κεφαλαιαγοράς. Κάθε νέα αλ¬ 
λαγή στις προδιαγραφές αναρτάται στην ιστοσελίδα 
της Επιτροπής Κεφαλαιαγοράς και τίθεται σε ισχύ δέκα 
τέσσερις ημέρες μετά την ανάρτησή της. 

3. Η γνωστοποίηση των συναλλαγών περιλαμβάνει τα 
στοιχεία που αναφέρονται στο Παράρτημα Α'. 

Αρθρο 2 

Απαλλαγή από την υποχρέωση γνωστοποίησης 

Οι υπόχρεοι γνωστοποίησης συναλλαγών απαλλάσ¬ 
σονται από την υποχρέωσή τους να γνωστοποιούν τις 
συναλλαγές που καταρτίζουν στην Επιτροπή Κεφαλαι¬ 
αγοράς εφόσον: 

(α) οι συναλλαγές γνωστοποιούνται (αα) από την ορ¬ 
γανωμένη αγορά ή τον ΠΜΔ με τα συστήματα των 
οποίων ολοκληρώθηκε η συναλλαγή ή (ββ) από σύστημα 
αντιστοίχισης ή αναφοράς εγκεκριμένο από την Επιτρο¬ 
πή Κεφαλαιαγοράς και 


(β) οι υπόχρεοι έχουν προβεί προηγουμένως σε σχε¬ 
τική δήλωση προς την Επιτροπή Κεφαλαιαγοράς. 

Άρθρο 3 

Μεταβατική διάταξη 

1. Οι συναλλαγές σε χρηματοπιστωτικά μέσα, τα οποία 
δεν είναι κωδικοποιημένα σύμφωνα με το πρότυπο 
1506166, μέχρι να ανακοινωθεί η κωδικοποίησή τους από 
την Επιτροπή Κεφαλαιαγοράς, γνωστοποιούνται εγγρά- 
φως ή με χρήση του Πίνακα του Παρατήματος Β'. Μετά 
τη θέση σε ισχύ των νέων προδιαγραφών (κωδικοποίηση 
σύμφωνα με το πρότυπο 1806166 ή άλλη εναλλακτική 
κωδικοποίηση), οι συναλλαγές επανυποβάλλονται σε 
ηλεκτρονική μορφή σε μορφή αρχείου ΧΜΕ με τη χρήση 
του συστήματος ΤΒ5 σύμφωνα με το άρθρο 1. 

2. Οι υπόχρεοι γνωστοποίησης συναλλαγών, μπορούν 
για χρονικό διάστημα δύο (2) μηνών από την έναρξη 
ισχύος της απόφασης, να υποβάλλουν τις συναλλαγές 
που εκτελούν επί χρηματοπιστωτικών μέσων τα οποία 
είναι ήδη κωδικοποιημένα κατά 1806166 εγγράφως με 
χρήση του Πίνακα του Παραρτήματος Β'. Μετά την 
ολοκλήρωση της υλοποίηση της υποδομής για τη δια¬ 
σύνδεση των συστημάτων τους με το ΤΒ3 οι υπόχρεοι 
γνωστοποίησης συναλλαγών τις επανυποβάλλουν στην 
Επιτροπή Κεφαλαιαγοράς σε ηλεκτρονική μορφή σε 
μορφή αρχείου ΧΜΙ_ με τη χρήση του συστήματος ΤΒ3 
σύμφωνα με το άρθρο 1. 

3. Οι υπόχρεοι γνωστοποίησης των συναλλαγών που 
καταρτίζονται στις οργανωμένες αγορές ή τον ΠΜΔ 
που διαχειρίζεται η «Χρηματιστήριο Αθηνών Α.Ε.» ή στην 
Ηλεκτρονική Δευτερογενή Αγορά Τίτλων (Η.Δ.Α.Τ.), θεω¬ 
ρείται ότι εκπληρώνουν τις υποχρεώσεις γνωστοποίη¬ 
σης εφόσον οι συναλλαγές τους γνωστοποιούνται στην 
Επιτροπή Κεφαλαιαγοράς από τις οργανωμένες αγορές 
ή τον ΠΜΔ που διαχειρίζεται η «Χρηματιστήριο Αθηνών 
Α.Ε.» ή την Η.Δ.Α.Τ., εκτός εάν δηλώσουν εγγράφως δι¬ 
αφορετικά στην Επιτροπή Κεφαλαιαγοράς. 

Αρθρο 4 
Έναρξη ισχύος 

1. Η απόφαση αυτή ισχύει από τη λήψη της. 

2. Από τις διατάξεις της απόφασης αυτής δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

ΠΑΡΑΡΤΗΜΑ Α 


ΣΥΝΑΛΛΑΓΕΣ: 



1 Όνομα Στοιχείου 1 

1 Περιγραφή στοιχείου 1 


Κ.εροτΐίη§ΡίπηΜεηΐίΓιε3ίίοη 

Κωδικός ΒΙΟ της ΕΠΕΥ που αναφέρει την συναλλαγή και 
(150 9362 - Βππίί ΜεηΙίΓιετ ΟοιΙε (ΒΙΟ). 


Τιτκϋπί’Οαγ 

Ημ/νία εκτέλεσης της συναλλαγής 150 8601 Εχίεηάεά Όα 
(ΥΥΥΥ-ΜΜΌΠ). 


Ττ3ΐ1ίη£Τίιηε - Ττ3(ύη@'Πηιε 

Ώρα εκτέλεσης ΗΗ24:Μ1:85 


Ττβόίη^Τίπιβ - ΤίτηβΜβηΙίΓιετ 

Μετατόπιση ώρας εκτέλεσης λόγω ζώνης ώρας, 130 8601 ' 
Ζοηβ ΟΓ&βί. Γοπηβι: 8ΗΗ 

12 Η, ινίαετε 3 ί$ ΐΗβ δϊ§η (+ οτ -) 3ηά ΗΗίΙιβ ηηηώεΓ οίΊιοι 


Βυγδε111η<1ίε3ίοτ 

Αγορά (Β) ή Πώληση (δ) 


Ττ3<ϋη£θ3ρ3εϊΙγ 

Η ΕΠΕΥ έκανε την συναλλαγή σε δικός της λογαριασμό (I 
λογαριασμό πελάτη (Α) 


ΙηδΙπιιηεηίΜεηΙίΓιεαίίοη 

Το ίδίη του προϊόντος που αφορά τη συναλλαγή (130 6166 


υηίίΡπεβ - ΡποεΟυιτβηογ 

Η τιμή της συναλλαγής χωρίς οαπιπώκίοη και δεδουλευμέι 
τόκους για τιμή συναλλαγής που είναι τιμή μονάδας. Α χηα: 

! 9 ιϋ§ϊΐ5 (5 οΓ Λβιη 03Π βε όεείτηβίδ ηιιπΛΒτϊ). 


υηίΙΡπεε - ΡπεεΡετεεηίαίςε 

Η τιμή της συναλλαγής χωρίς εοπυτιώδίοη και δεδουλευμέι 
τόκους για τιμή συναλλαγής που είναι ποσοστό. Α ιυαχίιηΐ) 

19 όί^ίίε (5 οίΤΙιειη 03η βε όεείηιαίδ ηιιηιΙιεΓδ). 


ΡποεΝοώΙϊοη 

150 4217 - Οαη:εηεγ Οοάβ. ΡοπΜί: 3 βίρΐιβ 


ΟιωηΙίΐγ 

Όγκος συναλλαγής σε τεμάχια ή συνολική ονομαστική αξίι 
ομόλογα Α πιβχίιηιιηι οί 19 ιϋ^ίώ (5 οΓ ώειη εβη 6ε άεείηΐΕ 
ηιιηιόετδ). 


ΟουηΙβτραιΐΥ - ΒΙΟ 

Αντισυμβαλλόμενος. 0 κωδικός ΒΙΟ αν είναι ΕΠΕΥ (180 
Ββηλ ΜεηΙίΓιετ Οοάε (ΒΙΟ). 


ΟοαηΙετρβΠγ - ΜΙΟ 

Αντισυμβαλλόμενος. Ο κωδικός ΜΙΟ αν είναι Χώρος 
Διαπραγμάτευσης 180 10383 - Ματίτεί ΜεηΙίίϊετ 
(ΜΙΟ). 


ΟουηΐβΓραΛΥ - Ιηίεταα] 

Αντισυμβαλλόμενος. Εσωτερικός κωδικός Μέχρι 40 χαρακ 
Πελάτης. 


Οΐίεηΐ- ΒΙΟ 

Πελάτης. 0 κωδικός ΒΙΟ αν είναι ΕΠΕΥ (150 9362 - ΒβπΙ 
ΜεηΙίΓιετ ΟοιΙε (ΒΙΟ). 


Οΐίεηΐ - Ιηίετηπΐ 

Πελάτης. Εσωτερικός κωδικός Μέχρι 40 χαρακτήρες. Πελί 


ΤΓ30ίη§νεηαεΟοάε - ΒΙΕ 

Χώρος Διαπραγμάτευσης - Κωδικός ΒΙΟ αν πρόκειται για 
Συστηματικό Εσωτερικοποιητή (130 9362 - ΒαιΛ ΜεηΐίΓιε 
(ΒΙΟ). 


ΤτβιϋΜ'νεηυεΟοβε -ΜΙΟ 

Χώρος Διαπραγμάτευσης - Κωδικός ΜΙΟ αν πρόκειται για 
Οργανωμένη Αγορά ή Πολυμερή Μηχανισμό Διαπραγμάτε 


Ττ3ΐίίη§νεηιιοΟο(Ιε - ΧΟΡΡ 

Χώρος Διαπραγμάτευσης - Εκτός Οργανωμένης Αγοράς. Σ 
ΧΟΡΡ 


Τ ΓΒηεαεΙίοηΚεΓεΓβηεεΝ υτηβετ 

Κωδικός Αναφοράς της συναλλαγής. Σε συνδυασμό με την 
διαπραγμάτευσης και την ΕΠΕΥ που αφορά η συναλλαγή, 
μοναδικός. Μέχρι 40 χαρακτήρες. 

ΑΚΥΡΩΣΕΙΣ : 



Όνομα Στοιχείου 

1 Περιγραφή στοιχείου [ 


ΚεροτΙίη§ΡίπηΜεηΙίΓιε3ΐίοη 

Κωδικός ΒΙΟ της ΕΠΕΥ που αναφέρει την συναλλαγ 
αφορά (180 9362 - ΒαηΙτ ΜεηΙίίϊετ Οοάε (ΒΙΟ), 


ΤιτκύημΟην 

Ημ/νία διαπραγμάτευσης της συναλλαγής 180 8601 ϊ 


Οηίε ΡοπμΙ (ΥΥΥΥ-ΜΜ-ηΠ). 

ΟβηεεΙΙεάΤτΒηδΒεΙίοηΚείετεηεεΝιιτηΙιετ Κωδικός Αναφοράς της συναλλαγής που ακυρώνεται. 

40 χαρακτήρες. 


03Πϋ6ΐ1ει1Ττ3η53εΐίοηΡΐ3§ Λόγος ακύρωσης συναλλαγής, Ο (ακύρωση από ΕΠΕ 

Σύστημα Διαπραγμάτευσης) και Ο (ακύρωση από Ε.ί 

Στοιχείο αναγνώρισης 
γνωστοποιούσας επιχείρ 
Ημέρα διαπραγμάτευσηι 
Ώρα διαπραγμάτευσης 

Ένδειξη αγοράς/πώληση 
Ιδιότητα διαπραγματευτ, 

Στοιχείο αναγνώρισης 


Τύπος κωδικού μέσου 
Στοιχείο αναγνώρισης 
υποκείμενου μέσου 

Τύπος κωδικού αναγνώρ 
υποκείμενου μέσου 

Είδος μέσου 

Ημερομηνία λήξης 
Είδος παραγωγού 

Δικαίωμα πώλησης ή ι 
(ΡυΙ/ ϋαΙΙ) 

Τιμή άσκησης 
Πολλαπλασιαστής τιμής 

Τιμή μονάδας 

Ένδειξη συμβόλου τιμής 


ΠΑΡΑΡΤΗΜΑ Β 


Περιγραφι 


Ο μοναδικός κωδικός με τον οποίο αναγνωρίζεται η εταιρεία που εκτέλι 
συναλλαγή 

Η ημέρα διαπραγμάτευσης κατά την οποία εκτελέστηκε η συναλλαγή 
Η ώρα κατά την οποία εκτελέστηκε η συναλλαγή, στην τοπική ώρα της 
αρχής στην οποία θα γνωστοποιηθεί η συναλλαγή, και η βάση στην οπο 
γνωστοποιείται η συναλλαγή εκφρασμένη σε συντονισμένη παγκόσμια ι 
(ΤΙΤΟ) +/- ώρες 

Διευκρινίζει αν η συναλλαγή ήταν αγορά ή πώληση από τη σκοπιά της 
γνωστοποιούσας επιχείρησης επενδύσεων ή, αν η γνωστοποίηση γίνεται 
πελάτη, από τη σκοπιά του πελάτη 

Διευκρινίζει αν η επιχείρηση εκτέλεσε τη συναλλαγή — για δικό της 
λογαριασμό (είτε εξ ονόματος της ιδίας είτε εξ ονόματος πελάτη),— για 
λογαριασμό και εξ ονόματος πελάτη 

Το πεδίο αυτό περιλαμβάνει; — τον μοναδικό κωδικό (αν υπάρχει) τον 
καθορίζει η αρμόδια αρχή στην οποία υποβάλλεται η γνωστοποίηση, με 
προσδιορισμό του χρηματοπιστωτικού μέσου πού είναι αντικείμενο της 
συναλλαγής, — αν το σχετικό χρηματοπιστωτικό μέσο δεν διαθέτει μον 
κωδικό αναγνώρισης, η γνωστοποίηση πρέπει να περιλαμβάνει την ονοι 
του μέσου ή, σε περίπτωση σύμβασης παραγώγσυ, τα χαρακτηριστικά τ 
σύμβασης 

Ο τύπος κωδικού που χρησιμοποιείται για τη γνωστοποίηση του μέσου 

Στοιχείο αναγνώρισης που εφαρμόζεται στον τίτλο που αποτελεί το υπο 
περιουσιακό στοιχείο σε σύμβαση παραγωγού, καθώς και η κινητή αξία 
εμπίπτει στο άρθρο 4 παράγραφος 1 σημείο 18 στοιχείο γ) τής οδηγίας 
2004,39/ΕΚ 

Ο τύπος κωδικού που χρησιμοποιείται για τη γνωστοποίηση του υποκεή 
μέσου 

Εναρμονισμένη ταξινόμηση του χρηματοπιστωτικού μέσου που αποιελι 
αντικείμενο της συναλλαγής. Η περιγραφή πρέπει να αναφέρει τουλάχκ 
το μέσο εμπίπτει σε μία από τις υψηλού επιπέδου κατηγορίες ενός ομοκ 
διεθνώς αποδεκτού προτύπου ταξινόμησης των χρηματοπιστωτικών μέτ 
Η ημερομηνία λήξης ομολόγου ή άλλης μορφής τιτλοποιημένου χρέους 
ημερομηνία άσκησης/λήξης σύμβασης παραγωγού 
Η εναρμονισμένη περιγραφή του είδους του παράγωγου μέσου πρέπει ν 
σύμφωνα με μία από τις υψηλού επιπέδου κατηγορίες ενός ομοιόμορφο 
αποδεκτού προτύπου ταξινόμησης των χρηματοπιστωτικών μέσων 

Διευκρίνιση αν ένα δικαίωμα προαίρεσης ή οποιοδήπατε άλλο 

χρηματοπιστωτικό μέσο είναι δικαίωμα πώλησης ή αγοράς 

Η τιμή άσκησης ενός δικαιώματος προαίρεσης ή άλλου χρηματοπιστωτι 
μέσου 

Αριθμός μονάδων του σχετικού χρηματοπιστωτικού μέσου που περιέχει 
μονάδα διαπραγμάτευσης- για παράδειγμα, ο αριθμός παραγώγων ή τίτ) 
αντιπροσωπεύει μία σύμβαση 

Η τιμή ανά κινητή αξία ή ανά σύμβαση παράγωγου μη περιλαμβανομέν 
προμήθειας και (κατά περίπτωση) των δεδουλευμένων τόκων. Σε περίπι 
χρεωστικού τίτλου, η τιμή μπορεί να εκφράζεται είτε σε νόμισμα είτε σι 
ποσοστό 

Το νόμισμα στο οποίο εκφράζεται η τιμή. Αν, σε περίπτωση ομολόγου ι 
τιτλοποιημένου χρέους, η τιμή εκφράζεται σε ποσοστό, περιλαμβάνεται 
σχετικό ποσοστό 

Ποσότητα 

Ένδειξη συμβόλου ποσό 


; Αντισυμβαλλόμενος 


Στοιχείο αναγνώρισης 


; Αριθμός αναφοράς της 
συναλλαγής 
Σήμα ακύρωσης 
; Στοιχείο αναγνώρισης πι 


Αριθμός μονάδων του χρηματοπιστοκικού μέσου, ονομαστική αξία των 
ομολόγων, ή αριθμός συμβάσεων παραγώγου που περιλαμβάνονται στη 
συναλλαγή 

Αναφέρεται αν η ποσότητα είναι ο αριθμός των μονάδων των 
χρη ματοπιστωτικών 

μέσων, η ονομαστική αξία των ομολόγων ή ο αριθμός των συμβάσεων 
παραγώγου 

Στοιχείο αναγνώρισης του αντισυμβαλλόμενου στη συναλλαγή. Το στοι 
αναγνώρισης είναι: 

— αν ο αντισυμβαλλόμενος είναι επιχείρηση επενδύσειον, ο μοναδικός 
(αν υπάρχει) για τη σχετική επιχείρηση, τον οποίο καθορίζει η αρμόδια 
στην οποία υποβάλλεται η γνωστοποίηση, 

— αν ο αντισυμβαλλόμενος είναι ρυθμιζόμενη αγορά ή ΓΙΜΔ ή οντότηι 
ενεργεί ως κεντρικός αντισυμβαλλόμενος, ο μοναδικός εναρμονισμένος 
αναγνώρισης για την εν λόγω αγορά, τον ΠΜΔ ή την οντότητα που ενε( 
κεντρικός αντισυμβαλλόμενος, όπως αναφέρεται στον κατάλογο που 
δημοσιεύεται από την αρμόδια αρχή του κράτους μέλους καταγωγής τη. 
σχετικής οντότητας σύμφωνα με το άρθρο 13 παράγραφος 2, 

— αν ό αντισυμβαλλόμενος δεν είναι επιχείρηση επενδύσεων, ρυθμιζόμ 
αγορά, ΠΜΔ ή οντότητα που ενεργεί ως κεντρικός αντισυμβαλλόμενος, 
να αναγνωρίζεται ως «πελάτης» της επιχείρησης επενδύσεων που εκτέλ 
συναλλαγή 

Στοιχείο αναγνώρισης του τόπου όπου εκτελέστηκε η συναλλαγή. Το σι 
αναγνώρισης είναι: 

— αν ο κρίσιμος τόπος είναι τόπος διαπραγμάτευσης: ο μοναδικός 
εναρμονισμένος κωδικός αναγνώρισης, 

— σε κάθε άλλη περίπτωση: ο κωδικός «ΟΤΟ 

Μοναδικός αριθμός αναγνώρισης για τη συναλλαγή, ο οποίος παρέχετα· 
επιχείρηση επενδύσεων ή από τρίτο που γνωστοποιεί εκ μέρους της 
Ένδειξη ότι η συναλλαγή ακυρώθηκε 

Μοναδικός κωδικός μέσω του οποίου αναγνωρίζεται ο πελάτης για τον 
έχει εκτελεστεί η συναλλαγή 

Προϋποθέσεις χορήγησης άδειας λειτουργίας 
οργανωμένης αγοράς. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 8/452/1.11.2007) 

Λαμβάνοντας υπόψη: 

1. Την παράγραφο 3 του άρθρου 43 του ν.3606/2007 
(ΦΕΚ Α/195/17.8.2007). 

2. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α/98/22.4.2005). 

3. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει ομόφωνα: 

Άρθρο 1 

Προϋποθέσεις για τη χορήγηση άδειας λειτουργίας 
οργανωμένης αγοράς 

1. Η οργανωμένη αγορά διαθέτει κατάλληλες διαδικα¬ 
σίες προσδιορισμού, περιοδικής αξιολόγησης και τρο¬ 
ποποίησης του Κανονισμού της, καθώς και των κανόνων 
διαβούλευσης με τα μέλη και τους εκδότες κινητών 
αξιών ή τους τρίτους που έχουν ζητήσει την εισαγωγή 
κινητών αξιών για διαπραγμάτευση χωρίς τη συγκατά¬ 
θεση του εκδότη. 

2. Η οργανωμένη αγορά διαθέτει κατάλληλες διαδι¬ 
κασίες επιλογής των προσώπων τα οποία πρόκειται να 
στελεχώσουν όργανα με αποφασιστικές αρμοδιότητες 
για την εφαρμογή του Κανονισμού της. 

3. Η οργανωμένη αγορά διαθέτει κατάλληλες δια¬ 
δικασίες επιλογής των τρίτων προσώπων στα οποία 
πρόκειται να αναθέσει ορισμένες από τις δραστηριό- 
τητές της, καθώς και διαδικασίες ελέγχου του τρόπου 
άσκησης των εν λόγω δραστηριοτήτων από τα πρό¬ 
σωπα αυτά. Η οργανωμένη αγορά παραμένει υπεύθυνη 
για την ορθή άσκηση των δραστηριοτήτων που έχει 
αναθέσει σε τρίτους. Δεν μπορούν να ανατεθούν σε 
τρίτους οι αποφάσεις σχετικά με την απόκτηση της 
ιδιότητας μέλους ή την εισαγωγή χρηματοπιστωτικών 
μέσων καθώς και οι δραστηριότητες σχετικά με την 
οργάνωση, διακοπή, αναστολή ή διαγραφή από τη δια¬ 
πραγμάτευση χρηματοπιστωτικών μέσων. Η καταγραφή 
και η δημοσιοποίηση των συναλλαγών μπορεί να ανα¬ 
τεθεί σε τρίτο πρόσωπο το οποίο όμως ανήκει στον 
όμιλο του διαχειριστή της αγοράς. 

Αρθρο 2 

Κανονισμός της οργανωμένης αγοράς 

1. Στον Κανονισμό της οργανωμένης αγοράς περιγρά- 
φονται μηχανισμοί για τον περιορισμό της διακύμαν¬ 
σης ενδοσυνεδριακά των τιμών των χρηματοπιστωτικών 
μέσων που διαπραγματεύονται σε αυτή, λαμβάνοντας 
υπόψη τα χαρακτηριστικά κάθε χρηματοπιστωτικού μέ¬ 
σου και την κατηγορία της αγοράς. 

2. Στον Κανονισμό της οργανωμένης αγοράς περιγρά- 
φονται οι προϋποθέσεις υπό τις οποίες ο διαχειριστής 
της αγοράς μπορεί να ακυρώσει συναλλαγές, εφόσον 
αυτό απαιτείται για την εύρυθμη λειτουργία της αγοράς 
ή την προστασία συμφερόντων του επενδυτικού κοινού, 
και εξειδικεύεται η διαδικασία που ακολουθείται. Προ- 
κειμένου για τις συναλλαγές που έχουν καταρτισθεί σε 


οργανωμένες αγορές που διαχειρίζεται η «Χρηματιστή¬ 
ριο Αθηνών Α.Ε.» η ακύρωση γίνεται σύμφωνα με την 
παράγραφο 1 του άρθρου 29 του ν. 2579/1998. 

3. Στον Κανονισμό της οργανωμένης αγοράς θα πρέ¬ 
πει να περιγράφονται οι ρυθμίσεις που έχει υιοθετήσει 
η οργανωμένη αγορά σχετικά με: 

(α) την εφαρμογή του άρθρου 55 του ν. 3606/2007, 
(β) την προσυναλλακτική και μετασυναλλακτική δια¬ 
φάνεια των άρθρων 56 και 57 του ν. 3606/2007 και 
(γ) την προσυναλλακτική και μετασυναλλακτική δια¬ 
φάνεια σχετικά με τα χρηματοπιστωτικά μέσα, εκτός 
των μετοχών, που διαπραγματεύονται στην οργανωμένη 
αγορά. 

4. Η οργανωμένη αγορά δημοσιοποιεί, αμέσως μετά 
την έγκριση του από την Επιτροπή Κεφαλαιαγοράς, 
τον Κανονισμό της, όπως και κάθε τροποποίησή του, 
με κάθε πρόσφορο μέσο και τουλάχιστον με ανάρτη¬ 
ση στην ιστοσελίδα της. Ο Κανονισμός ή ύστερα από 
κάθε τροποποίησή του το νέο κωδικοποιημένο κείμενο 
του Κανονισμού, υπογράφεται από το διαχειριστή της 
αγοράς, και καταχωρείται σε ειδικό βιβλίο που τηρείται 
από την οργανωμένη αγορά. Επιτρέπεται να δίνονται, 
ύστερα από αίτημα του κάθε ενδιαφερομένου και με 
έξοδα του ενδιαφερομένου, έντυπα αντίγραφα του Κα¬ 
νονισμού της οργανωμένης αγοράς. 

Αρθρο 3 

Δικαιολογητικά για την παροχή άδειας οργανωμένης 
αγοράς 

1. Η οργανωμένη αγορά, υποβάλλει πρόγραμμα δρα¬ 
στηριοτήτων, όπου εκτίθενται μεταξύ άλλων οι μορφές 
επιχειρηματικής δραστηριότητας που σχεδιάζονται και 
η οργανωτική δομή της και παρέχει όλες τις πληροφο¬ 
ρίες προκειμένου να βεβαιωθεί η Επιτροπή Κεφαλαι¬ 
αγοράς ότι η οργανωμένη αγορά περιλαμβάνει, κατά 
την αρχική χορήγηση της άδειας λειτουργίας, όλες τις 
ρυθμίσεις που είναι αναγκαίες για τη συμμόρφωση της 
με τις υποχρεώσεις που υπέχει από τις διατάξεις του 
ν. 3606/2007 και της απόφασης αυτής. 

2. Προκειμένου η Επιτροπή Κεφαλαιαγοράς να εξε¬ 
τάσει αίτηση για την παροχή άδειας λειτουργίας σε 
οργανωμένη αγορά υποβάλλονται από το διαχειριστή 
της τα παρακάτω στοιχεία και δικαιολογητικά: 

(α) Αίτηση (χωρίς περιορισμό ως προς τον τύπο) υπο¬ 
γεγραμμένη από το διαχειριστή της αγοράς. 

(β) Ισολογισμούς του διαχειριστή της οργανωμένης 
αγοράς για τις τρεις (3) τελευταίες οικονομικές χρή¬ 
σεις, εφόσον υφίστανται, καθώς και πληροφορίες για το 
πώς θα εξασφαλίζεται η επάρκεια χρηματοπιστωτικών 
πόρων σύμφωνα με την περίπτωση (στ) του αρθ. 43 
του ν. 3606/2007. 

(γ) Επιχειρηματικό σχέδιο για την οργανωμένη αγορά 
για τα τρία (3) πρώτα χρόνια της λειτουργίας της. 

(δ) Τον προς έγκριση Κανονισμό της οργανωμένης 
αγοράς, συνοδευόμενο από αιτιολογική έκθεση. 

(ε) Το αναλυτικό οργανόγραμμα του διαχειριστή της 
αγοράς, όσον αφορά την οργανωμένη αγορά για την 
οποία αιτείται άδεια, καθώς και πληροφορίες σχετικά 
με τα πρόσωπα που θα έχουν αποφασιστικές αρμοδιό¬ 
τητες για τη λειτουργία της οργανωμένης αγοράς, 
(στ) Πληροφορίες σχετικά με τους μηχανισμούς για το 
σαφή εντοπισμό και τη διαχείριση των ενδεχόμενων συ¬ 
νεπειών για τη λειτουργία της οργανωμένης αγοράς ή 

για τα μέλη της, από κάθε σύγκρουση συμφερόντων με¬ 
ταξύ αφ’ ενός της οργανωμένης αγοράς, του διαχειριστή 
της αγοράς ή των προσώπων που συμμετέχουν άμεσα ή 
έμμεσα στο μετοχικό του κεφάλαιο και αφ’ ετέρου της 
υγιούς λειτουργίας της οργανωμένης αγοράς. 

(ζ) Πληροφορίες σχετικά με τα μέσα που διαθέτει η 
οργανωμένη αγορά ώστε να διαχειρίζεται του κινδύνους 
στους οποίους είναι εκτεθειμένη, τους μηχανισμούς και 
τα συστήματα που διαθέτει για τον εντοπισμό όλων των 
σημαντικών για τη λειτουργία της κινδύνων, καθώς και 
τα μέτρα που πρόκειται να λάβει για τον περιορισμό 
των κινδύνων αυτών. 

(η) Πληροφορίες σχετικά με τους μηχανισμούς που 
θα διαθέτει η οργανωμένη αγορά προκειμένου για την 
ορθή διαχείριση των τεχνικών λειτουργιών των συστη¬ 
μάτων της, και ιδίως πληροφορίες σχετικά με τους μη¬ 
χανισμούς έκτακτης ανάγκης για την αντιμετώπιση των 
κινδύνων δυσλειτουργίας των συστημάτων. 

(θ) Πληροφορίες σχετικά με τις διαδικασίες και τους 
μηχανισμούς εκκαθάρισης και διακανονισμού των συ¬ 
ναλλαγών που διενεργούνται στην οργανωμένη αγορά. 
Στην περίπτωση όπου ο διαχειριστής της οργανωμέ¬ 
νης αγοράς συνάψει συμφωνία για την εκκαθάριση ή 
το διακανονισμό ορισμένων ή όλων των συναλλαγών 
που διενεργούν οι συμμετέχοντες στα πλαίσια των συ¬ 
στημάτων της αγοράς με κεντρικό αντισυμβαλλόμενο, 
φορέα εκκαθάρισης ή σύστημα διακανονισμού το οποίο 
δεν είναι αδειοδοτημένο από την Επιτροπή Κεφαλαι¬ 
αγοράς πρέπει να κατατεθούν οι κανόνες λειτουργίας 
του φορέα αυτού. 

(ι) Πληροφορίες σχετικά με τις δραστηριότητες που 
πρόκειται να αναθέσει σε τρίτους, πληροφορίες σχετικά 
με τους τρίτους και αντίγραφα των σχετικών συμβά¬ 
σεων. 

(ια) Οποιαδήποτε άλλη πληροφορία είναι απαραίτητη 
προκειμένου η Επιτροπή Κεφαλαιαγοράς να βεβαιωθεί 
ότι η οργανωμένη αγορά περιλαμβάνει, κατά την αρ¬ 
χική χορήγηση της άδειας λειτουργίας της, όλες τις 
ρυθμίσεις που είναι αναγκαίες για τη συμμόρφωση της 
με τις υποχρεώσεις που υπέχει από τις διατάξεις του 
νόμου και της απόφασης. 

Αρθρο 4 

Ενημέρωση της Επιτροπής Κεφαλαιαγοράς 

1. Με την επιφύλαξη του τρίτου εδαφίου της παρα¬ 
γράφου 2 του άρθρου 43 του ν.3606/2007, η οργανωμέ¬ 
νη αγορά υποχρεούται να γνωστοποιεί στην Επιτροπή 
Κεφαλαιαγοράς κάθε περίπτωση μεταβολής ουσιωδών 
στοιχείων βάσει των οποίων της χορηγήθηκε άδεια 
λειτουργίας και ιδιαίτερα των στοιχείων που αφορούν 
στις οργανωτικές προϋποθέσεις και στην επάρκεια των 
χρηματοπιστωτικών πόρων για τη λειτουργία της. 

2. Η οργανωμένη αγορά υποβάλλει ύστερα από την 
έγκριση κάθε τροποποίησής του Κανονισμού της το 
νέο κωδικοποιημένο κείμενο αυτού στην Επιτροπή Κε¬ 
φαλαιαγοράς. 

3. Η οργανωμένη αγορά υποβάλλει στην Επιτροπή 
Κεφαλαιαγοράς τις αποφάσεις που λαμβάνονται κατ' 
εφαρμογή του Κανονισμού της. 

4. Η οργανωμένη αγορά γνωστοποιεί στην Επιτροπή 
Κεφαλαιαγοράς κάθε ανάθεση σε τρίτους αρμοδιοτή¬ 
των αναφέροντας το αντικείμενο ανάθεσης, τα πρόσω¬ 
πα στα οποία γίνεται η ανάθεση, καθώς και αναλυτικά 


τις αρμοδιότητες που ανατίθενται. Επιπλέον ενημερώνει 
την Επιτροπή Κεφαλαιαγοράς για τυχόν αλλαγές στο 
αντικείμενο, τις αρμοδιότητες ή τα πρόσωπα αναθέσεων 
που έχουν ήδη πραγματοποιηθεί. Στο πλαίσιο ελέγχου 
της καταλληλότητας των τρίτων προσώπων στα οποία 
γίνεται η ανάθεση, τηρεί αρχείο των στοιχείων που 
ελέγχθηκαν. 

Άρθρο 5 

Καταργούμενες αποφάσεις 

Με την έναρξη ισχύος της παρούσας απόφασης κα- 
ταργείται η Απόφαση 2/356/26.10.2005 της Επιτροπής 
Κεφαλαιαγοράς. 

Αρθρο 6 
Έναρξη Ισχύος 

1. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

2. Από τις διατάξεις της απόφασης αυτής δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΑΛΕΞΙΟΣ Α. ΠΙΛΑΒΙΟΣ 

-♦- 

(7) 

Βιβλία και στοιχεία Ανώνυμης Εταιρείας Επενδυτικής 
Διαμεσολάβησης (ΑΕΕΔ). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 9/452/1.11.2007) 

Λαμβάνοντας υπόψη: 

1. Τα άρθρο 40 παρ. 1 του ν. 3606/2007 (ΦΕΚ Α/195/ 
17.8.2007) «Αγορές χρηματοπιστωτικών μέσων και άλλες 
διατάξεις». 

2. Το άρθρο 90 του π.δ. 63/2005 (ΦΕΚ Α/98/22.4.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα», αποφασίζει ομόφωνα: 

Αρθρο 1 

Τρόπος καταγραφής εντολών 

1. Η Ανώνυμη Εταιρεία Επενδυτικής Διαμεσολάβησης 
(ΑΕΕΔ), καταγράφει αμέσως κάθε εντολή την οποία 
λαμβάνει από πελάτη, είτε σε χωριστά για κάθε εντολή 
προαριθμημένα έντυπα με αύξουσα αρίθμηση, είτε σε 
συγκεντρωτικές καταστάσεις στις οποίες καταχωρού- 
νται περισσότερες εντολές με τη σειρά λήψης τους. Τα 
εν λόγω έντυπα ή συγκεντρωτικές καταστάσεις φέρουν 
την υπογραφή του προσώπου που έλαβε, κατέγραψε 
και στη συνέχεια διαβίβασε κάθε εντολή. 

2. Δεν απαιτείται αύξουσα αρίθμηση των εντύπων που 
καταγράφονται οι εντολές σε περίπτωση που αυτά φέ¬ 
ρουν σήμανση του χρόνου λήψης και διαβίβασης της 
εντολής με μηχανικό μέσο (ΐίπΐθ είαπιρ). Εάν τα έντυπα 
καταγραφής των εντολών ή οι συγκεντρωτικές κατα¬ 
στάσεις τηρούνται με ηλεκτρονικό τρόπο, πρέπει να 
αναφέρουν το πρόσωπο που έλαβε, καταχώρισε και 
στη συνέχεια διαβίβασε κάθε εντολή. 

3. Οι εντολές που δίδονται προφορικά αυτοπροσώπως 
από τον πελάτη καταγράφονται υποχρεωτικά σε προ- 
αριθμημένα έντυπα και υπογράφονται από τον πελάτη 
πριν από τη διαβίβασή τους. 

4. Η τήρηση των στοιχείων του άρθρου αυτού δεν 
απαλλάσσει τις Εταιρείες από την υποχρέωση κα¬ 
ταγραφής εντολών σύμφωνα με το άρθρο 18 του ν. 
3340/2005. 

Αρθρο 2 

Περιεχόμενο καταγραφής εντολών πελατών 

1. Η καταγραφή της εντολής του πελάτη περιλαμβάνει 
τα ακόλουθα στοιχεία: 

(α) ονοματεπώνυμο, ή επωνυμία, ή άλλο στοιχείο ανα¬ 
γνώρισης του πελάτη, 

(β) είδος της εντολής (αγορά ή πώληση), 

(γ) στοιχείο αναγνώρισης του χρηματοπιστωτικού 
μέσου, 

(δ) τιμή εντολής (όπως, ανώτατο ή κατώτατο όριο, 
εύρος τιμών, ανοικτή εντολή), 

(ε) ποσότητα, 

(στ) κάθε άλλη λεπτομέρεια, όρο και ειδική οδηγία 
του πελάτη που προσδιορίζει τον τρόπο και τον τόπο 
εκτέλεσης της εντολής, 

(ζ) ημερομηνία και ακριβή ώρα λήψης της εντολής, 
(η) επωνυμία ή άλλο στοιχείο αναγνώρισης του προ¬ 
σώπου στο πρόκειται να διαβιβαστεί η εντολή. 

Άρθρο 3 

Τήρηση επιπρόσθετων αρχείων 

Η ΑΕΕΔ τηρεί επιπρόσθετα αρχεία αναφορικά με: 

(α) την ταυτότητα και την κατηγοριοποίηση του κάθε 
πελάτη, 

(β) τις συμβάσεις πελατών, 

(γ) τις πληροφορίες σχετικά με τον έλεγχο καταλλη¬ 
λότητας των πελατών, 

(δ) την επικοινωνιακή πολιτική της ΑΕΕΔ, 

(ε) τις επιχειρηματικές δραστηριότητες και την εσω¬ 
τερική οργάνωση της ΑΕΕΔ, 

(στ) τις διαδικασίες και τις γραπτές εκθέσεις της λει¬ 
τουργίας εσωτερικού ελέγχου, 

(ζ) τις επενδυτικές υπηρεσίες που προκαλούν δυνητικά 
επιζήμιες συγκρούσεις συμφερόντων, 

(η) τις καταγγελίες πελατών και τη λήψη σχετικών 
μέτρων, 

(θ) τις προσωπικές συναλλαγές των καλυπτόμενων 
προσώπων, 

(ι) τις πληροφορίες που γνωστοποιούνται σχετικά με 
αντιπαροχές στους πελάτες και σχετικά με την παροχή 
επενδυτικών συμβουλών στους ιδιώτες πελάτες και 
(ια) τις εντολές που διαβίβασε για εκτέλεση. 


Αρθρο 4 

Γ ενικές υποχρεώσεις τήρησης αρχείων 

1. Η ΑΕΕΔ τηρεί όλα τα αρχεία που απαιτούνται σύμ¬ 
φωνα με τις διατάξεις της απόφασης αυτής για περίοδο 
τουλάχιστον πέντε ετών. Τα αρχεία που περιέχουν τα 
δικαιώματα και υποχρεώσεις της ΑΕΕΔ και του πελά¬ 
τη βάσει της σύμβασης παροχής υπηρεσιών ή τους 
όρους υπό τους οποίους η ΑΕΕΔ παρέχει υπηρεσίες 
στον πελάτη, τηρούνται τουλάχιστον κατά τη διάρκεια 
της σχέσης με τον πελάτη. 

2. Η ΑΕΕΔ υποβάλει στην Επιτροπή Κεφαλαιαγοράς 
αντίγραφα των ελεγμένων οικονομικών καταστάσεων 
κάθε χρήσης εντός διμήνου από τη δημοσίευση τους. 

3. Η Επιτροπή Κεφαλαιαγοράς μπορεί, σε εξαιρετικές 
περιπτώσεις, να ζητήσει από ΑΕΕΔ να διατηρήσει ορι¬ 
σμένα ή όλα τα αρχεία αυτά για μεγαλύτερο διάστημα 
ανάλογα με τη φύση του μέσου ή της συναλλαγής, εφό¬ 
σον αυτό είναι απαραίτητο για να έχει τη δυνατότητα 
να ασκήσει τα εποπτικά της καθήκοντα. Η Επιτροπή 
Κεφαλαιαγοράς μπορεί να ζητήσει από την ΑΕΕΔ να 
διατηρήσει τα αρχεία για το υπόλοιπο της πενταετούς 
περιόδου σύμφωνα με την προηγούμενη παράγραφο 
και μετά την ανάκληση της άδειας λειτουργίας της 
ΑΕΕΔ. 

4. Τα αρχεία διατηρούνται σε μέσο που επιτρέπει την 
αποθήκευση των πληροφοριών με μορφή και τρόπο που 
ικανοποιούν τα ακόλουθα κριτήρια: 

(α) η Επιτροπή Κεφαλαιαγοράς να έχει εύκολα πρό¬ 
σβαση σε αυτά τα αρχεία και να αναπαράγει τα βασικά 
στάδια της επεξεργασίας κάθε συναλλαγής, 

(β) να είναι δυνατό να διαπιστωθούν εύκολα τυχόν 
διορθώσεις ή άλλες τροποποιήσεις, καθώς και το περι¬ 
εχόμενο των αρχείων πριν από τις εν λόγω διορθώσεις 
ή τροποποιήσεις, 

(γ) δεν πρέπει να είναι δυνατό να υποστούν τα αρχεία 
άλλου είδους παραποίηση ή τροποποίηση. 

Αρθρο 5 
Ισχύς 

1. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως 

2. Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

